Diari Oficial de la Generalitat Valenciana


Sumari del DOGV 6275, del 26-05-2010 (2010/5319)

Notificació de la sentència dictada en el judici verbal de desnonament per falta de pagament número 1734/2009.
--------------------------------------------------------------------------------------------------------------

### Dades del document

Número de DOGV
:   6275

Data del DOGV
:   26-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5319


Organisme emissor
:   Jutjat de Primera Instància Número 1 de Nules

Tipus de document
:   Edicte

Notificació de la sentència dictada en el judici verbal de desnonament per falta de pagament número 1734/2009. [2010/5319]  
Judici verbal (desnonament per falta de pagament) 001734/2009  
Part demandant: José Ramón Marrama Borrás.   
Part demandada: Alejandro Peirats Andreu i Asunción Abad Tur   
Sobre: desnonament per falta de pagament i reclamació de rendes.   
En el judici a què es fa referència s'ha dictat la sentència que conté els termes que són literalment com segueixen:   
«Procediment: Judici verbal 1734/09   
Sentència   
Nules, 19 de febrer de 2010  
Sonia Lleó Martín, jutgessa substituta del Jutjat de Primera Instància i Instrucció número 1 de Nules, he vist aquestes actuacions de judici verbal en acumulació d'accions de desnonament per falta de pagament i reclamació de rendes, seguides davant d'aquest Jutjat amb el número 1.734 de l'any 2009, a instàncies de José Ramón Marrama Borrás, representat pel procurador Leopoldo Segarra Peñarroja, substituït a l'acte del judici per María del Carmen Ballester Villa, i assistit pel lletrat Fabio Balbuena Pérez, contra Alejandro Peirats Andreu i Asunción Abad Tur, declarats en situació processal de rebel·lia pel fet de no haver comparegut a l'acte del judici malgrat haver estat citats de forma legal.   
Dispositiva  
Estime substancialment la demanda interposada pel procurador Leopoldo Segarra Peñarroja, en nom i representació de José Ramón Marrama Borrás, contra Alejandro Peirats Andreu i Asunción Abad Tur, en situació processal de rebel·lia, i declare resolt el contracte d'arrendament de data 1 de maig de 1991 celebrat entre els qui són part d'aquest procediment i, en conseqüència, pertoca el desnonament dels demandats de l'habitatge siti a la Vall d'Uixó, carrer de Guzmán, número 19, hui 21, per falta de pagament de la renda convinguda, i condemne els demandats a deixar l'immoble esmentat lliure i a disposició de l'actora, fent-los saber que, atés que la sentència és condemnatòria, si no s'hi interposa un recurs, es procedirà al seu llançament el dia 9 d'abril de 2010 a les 09.30, si ho sol·licita el demandant en la forma que disposa l'article 549 de la Llei d'Enjudiciament Civil. Igualment, com a conseqüència de l'estimació de la demanda condemne els demandats a pagar al demandant la quantitat de tres mil cinc-cents euros (3.500 €), més l'interés legal fins a la data de la sentència d'acord amb el que disposa l'article 1.108 del Codi Civil, i els interessos processals establits en l'article 576 de la Llei d'Enjudiciament Civil. Tot això fent imposició expressa de les costes causades en la tramitació d'aquest procediment als demandats.   
Notifiqueu aquesta sentència a les parts i feu-los saber que s'hi pot interposar un recurs d'apel·lació que, si escau, caldrà preparar davant d'aquest Jutjat, dins dels cinc dies següents al de la notificació d'aquesta resolució.   
Porteu l'original al llibre de sentències.   
Aquesta és la meua sentència, de què cal expedir una testimoniança perquè s'incorpore a les actuacions, que pronuncie, mane i firme; Sonia Lleó Martín, jutgessa substituta del Jutjat de Primera Instància i Instrucció número 1 de Nules.   
La sentència anterior va ser llegida i publicada per la jutgessa que la va dictar en el dia de la seua data. En done fe».   
Informació sobre el dipòsit per a recórrer:   
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.   
El dipòsit ha de constituir-se ingressant la quantitat esmentada al banc Banesto, en el compte corresponent a aquest expedient (JJJJ 7960 AM EEEE AA) indicant, en el camp "concepte" el codi "02 civil-apel·lació", i la data de la resolució objecte de recurs amb el format dd/mm/aaaa.   
En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «concepte», el número de compte, el codi i la data en la forma exposada en el paràgraf anterior.   
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de classe idèntica o diferent.   
Estan exceptuades de l'obligació de constituir el dipòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors».  
Atés que es desconeix el domicili o la residència actuals de la part demandada, mitjançant la provisió de 19 de febrer de 2010, el jutge, de conformitat amb el que disposa l'article 497.2 i de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació als demandats, Alejandro Peirats Andreu i Asunción Abad Tur, de la sentència de data 19 de febrer de 2010.   
Nules, 19 de febrer de 2010.- La secretària judicial: María Desamparados Bretón Martínez.